**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ**

**ИВО ПАЗАРДЖИЕВ**

*Председател на Общински съвет – Русе*

**ЙОВЧО СМИЛОВ**

*Председател на ПК по комунални дейности*

**ЕЛЕОНОРА НИКОЛОВА**

*Председател на група общински съветници „СДС (СДС, ДБГ, ССД, БНД, Движение 21/“*

**Д-Р ТЕОДОРА КОНСТАНТИНОВА-ГАЙДОВА**

*Председател на група общински съветници „Демократична България – обединение“*

**ДАУД ИБРЯМ**

*Председател на група общински съветници „ДПС“*

**ВЕСЕЛИН ВЕЛЧЕВ**

*Председател на група общински съветници „АТАКА“*

**Относно:** Приемане на Обръщение от Общински съвет – Русе до Министерски съвет на Република България

 **УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Повече от 5 години жителите на Община Русе очакват извършването на основен ремонт (рехабилитация) на пътя Русе-Кубрат. За извършване на посочения ремонт е поеман ангажимент от множество министри и директори на АПИ. От страна на жителите на населените места, които се обслужват от пътя са извършвани множество действия с настояване за извършване на по-горе цитирания ремонт – подписки, протести със затваряне на пътя, срещи с народни представители. За съжаление, обаче през годините има неуспешно проведена процедура за избор на изпълнител на ремонтните дейности, заради неизгодните стойности, които са били залагани от възложителя.

Ремонтът на пътя е включен в оперативна програма „Региони в растеж“ 2014-2020. През 2017 г. е извършена процедура по съгласуване с кметовете на Община Русе, Община Кубрат, кметство Червена вода, кметство Ново село, кметство Тетово и кметство Беловец. Русенските граждани бяха уверявани, че през месец януари 2020 г. ще бъде подписан договора с изпълнителите, след което ще започне извършване на ремонта.

В репортаж на ТВН беше оповестено, че към настоящия момент отново се извършва процедура по избор на изпълнител. От отговор на АПИ бяхме запознати, че прогнозният срок за сключване на договор за безвъзмездна финансова помощ и стартиране на строителните дейности е през месец септември 2020 г. и съответно строителните дейности може да се забавят до 2021 г.

За русенските граждани е неприемливо за пореден път да бъде отлаган така наложителния ремонт на посочената пътна отсечка и то за период, в който е възможно метереологичните условия да не позволяват извършване на строително-ремонтни дейности. Считаме, че Министерският съвет следва да осигури необходимото съфинансиране.

Не на последно място следва да се отбележи, че въпросната пътна отсечка е била обект и на друго обръщение от страна на Общински съвет – Русе, адресирано до Министерство на регионалното развитие и Агенция пътна инфраструктура. Същото е било прието с решение №1151 от протокол №41/11.09.2014 г. като описаната в него необходимост от изграждане на обходен път на с.Червена вода е актуално и към днешна дата!

С оглед изложеното и на основание чл. 63, ал. 2, т.3 от Правилника за организацията и дейността на Общински съвет Русе, неговите комисии и взаимодействието му с общинската администрация, предлагам на Общинския съвет - Русе да вземе следното

**Р Е Ш Е Н И Е:**

 На основание чл. 21, ал. 2 от Закона за местното самоуправление и местната администрация, Общински съвет – Русе реши:

1. Приема обръщение до Министерския съвет на Република България, със следния текст:

**ОБРЪЩЕНИЕ:**

Общински съвет – Русе се обръща към Министерски съвет на Република България с категорично настояване за ускорено извършване на необходимите процедури и осигуряване на съфинансиране за ремонт на пътя Русе-Кубрат, който е включен в оперативна програма „Региони в растеж“ 2014-2020.

Отчаянието сред жителите, използващи посочената пътна отсечка е все по-голямо. Неизпълнените ангажименти от представители на политическите сили задълбочават недоверието към институциите и политическата класа. Жителите на най-засегнатите населени места са в готовност за протести и гражданско неподчинение. Неведнъж във времето пътят е бил затварян от тях по време на протести. Ремонтът на пътната отсечка е крайно необходим, тъй като към настоящия момент има места, които на практика са непроходими за по-ниски леки автомобили.

Припомняме, че с Решение №1151, прието с Протокол №41/11.09.2014 г. е прието обръщение от страна на Общински съвет – Русе, във връзка с посочената пътна отсечка, както и във връзка с изграждане на обходен път на село Червена вода.

Настояваме за поемане на ангажимент от страна на Министерски съвет, относно крайна дата на извършване на ремонта на пътя Русе-Кубрат, както и за проектиране и изграждане на обходен път на село Червена вода. Вярваме, че с помощта на Правителството е възможно ускоряване извършването на ремонта и същият да бъде реализиран още през лятото на 2020 г.

**Приложения:**

1. Решение №1151, прието с протокол №41/11.09.2014 г. на Общински съвет – Русе;
2. Статия от интернет страницата на БНТ 1 от дата 06.02.2015 г.;
3. Статия от интернет страницата на Арена медия от дата 15.02.2015 г.;
4. Статия от интернет страницата на iNEWS от дата 17.11.2018 г.

**ВНОСИТЕЛИ:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*име, презиме, фамилия подпис*